Source: http://www.upsvar.sk/sluzby-zamestnanosti/zamestnavanie-cudzincov/zamestnavanie-cudzincov-s-miestom-vykonu-prace-na-uzemi-sr-od-1.5.2018.html?page_id=363495
Timestamp: 2018-06-23 06:11:03+00:00

Document:
ÚPSVaR > Zamestnávanie cudzincov s miestom výkonu práce na území SR od 1.5.2018 > Zamestnávanie cudzincov s miestom výkonu práce na území SR od 1.5.2018
Hlavná stránka > Služby zamestnanosti > Zamestnávanie cudzincov > Zamestnávanie cudzincov s miestom výkonu práce na území SR od 1.5.2018
spĺňa podmienky podľa § 23a zákona č. 5/2004 o službách zamestnanosti – nevyžaduje sa potvrdenie o možnosti obsadenia voľného pracovného miesta ani povolenie na zamestnanie
V nadväznosti na horeuvedené sú rôzne formy prístupu štátnych príslušníkov tretích krajín k zamestnaniu na území Slovenskej republiky, a to:
Zamestnanie štátneho príslušníka tretej krajiny s potvrdením o možnosti obsadenia voľného pracovného miesta (ďalej len „VPM“) – v prípade písmena b),
Zamestnanie štátneho príslušníka tretej krajiny s potvrdením o možnosti obsadenia VPM zodpovedajúceho vysokokvalifikovanému zamestnaniu (k žiadosti o modrú kartu) – v prípade písmena bod a),
Zamestnanie štátneho príslušníka tretej krajiny s povolením na zamestnanie – v prípade písmen c), d) a e),
Zamestnanie štátneho príslušníka tretej krajiny u ktorého sa povolenie na zamestnanie ani potvrdenie o možnosti obsadenia VPM nevyžaduje – v prípade písmena f).
Zákonmi č. 64/2018 a č. 108/2018 sa od 1.5.2018 menia príslušné ustanovenia zákona o službách zamestnanosti a zákona o pobyte cudzincov týkajúce sa zamestnávania štátnych príslušníkov tretích krajín. Najdôležitejšie zmeny:
skrátenie povinnej lehoty nahláseného voľného pracovného miesta po ktorej môže štátny príslušník tretej krajiny podať žiadosť o prechodný pobyt na účel zamestnania z 30 pracovných dní na 20 v prípade štátneho príslušníka tretej krajiny uvedeného v bode 1,
zavedenie zoznamu profesii s nedostatkom pracovnej sily za uplynulý kalendárny rok v okresoch, v ktorých priemerná miera evidovanej nezamestnanosti bola nižšia ako 5 %. Pri týchto profesiách zamestnávateľ nebude mať povinnosť nahlásiť voľné pracovné miesto, čím sa zrýchli proces zamestnávania štátnych príslušníkov tretích krajín uvedených v bode 1. Uvedené platí, pokiaľ ku dňu podania žiadosti o udelenie prechodného pobytu na účel zamestnania nezamestnáva viac ako 30 % štátnych príslušníkov tretích krajín z celkového počtu zamestnancov, pričom do celkového počtu zamestnancov sa započítavajú zamestnanci v pracovnom pomere dohodnutom najmenej v rozsahu polovice ustanoveného týždenného pracovného času, touto zrýchlenou procedúrou. Splnenie podmienky podielu zamestnávania štátnych príslušníkov tretej krajiny a rozsahu týždenného pracovného času na žiadosť úradu preukazuje zamestnávateľ (Príloha č. 11). Po prekročení uvedeného limitu zamestnávateľ bude môcť zamestnať aj ďalších príslušníkov tretích krajín v uvedených nedostatkových profesiách, ale už bude musieť splniť povinnosť nahlásenia voľného pracovného miesta.
Zoznam profesii s nedostatkom pracovnej sily bude zverejnený na stránkach ústredia práce do 30.6.2018,
príslušný úrad na vydanie potvrdenia o možnosti obsadenia voľného pracovného miesta alebo na udelenie povolenia na zamestnanie ako aj pre splnenie informačnej povinnosti podľa § 23b bude úrad, v ktorého územnom obvode bude štátny príslušník tretej krajiny vykonávať zamestnanie. Viac miest výkonu práce na jednom potvrdení o možnosti obsadenia voľného pracovného miesta ako aj na povolení na zamestnanie už nebude možné,
nová podmienka pri zamestnaní štátneho príslušníka tretej krajiny v prípade bodov 1 a 3 - zamestnávateľ, ktorý má záujem prijať do zamestnania štátneho príslušníka tretej krajiny, neporušil zákaz nelegálneho zamestnávania v období dvoch rokov pred podaním žiadosti o udelenie povolenia na zamestnanie, v prípade sezónneho zamestnania a vnútropodnikového presunu je toto obdobie 5 rokov,
v prípade žiadosti o udelenie povolenia na sezónne zamestnanie štátneho príslušníka tretej krajiny, ktorý nepodlieha vízovej povinnosti podľa osobitného predpisu sa predkladá aj:
a) čestné vyhlásenie (Príloha č.10) o splnení podmienok v zmysle § 22 ods.3 písm. a) zákona o službách zamestnanosti,
b) potvrdenie vydané ubytovacím zariadením o poskytnutí ubytovania počas obdobia, kedy je plánovaný výkon práce,
c) kópiu Rozhodnutia Regionálneho úradu verejného zdravotníctva, že ubytovacie zariadenie spĺňa hygienické požiadavky v zmysle vyhlášky MZ SR č. 259/2008 Z. z.
ruší sa možnosť udelenia povolenia na zamestnanie v prípade vyslania štátneho príslušníka tretej krajiny, ktorý je v pracovnom pomere so zamestnávateľom, ktorý má sídlo alebo sídlo organizačnej zložky s pracovnoprávnou subjektivitou mimo územia Slovenskej republiky a je vyslaný na základe zmluvy uzatvorenej s právnickou osobou alebo fyzickou osobou vykonávať prácu na území Slovenskej republiky,
v prípade bodu 4 sa definuje nová kategória zamestnania štátneho príslušníka tretej krajiny, ktorý bude zamestnaný na určené obdobie na účel jeho zaškolenia, najviac na šesť po sebe nasledujúcich týždňov v kalendárnom roku, ak ide o výkon zamestnania s nedostatkom pracovnej sily v okrese podľa § 12 písm. ai), a ktorý má podanú žiadosť o udelenie prechodného pobytu na účel zamestnania na to isté pracovné miesto. Ak pôjde o štátneho príslušníka tretej krajiny, ktorý nepodlieha vízovej povinnosti podľa osobitného predpisu musí sa k formuláru informačnej karty (Príloha č. 9) predložiť aj
Zamestnávateľ je povinný zabezpečiť štátnemu príslušníkovi tretej krajiny, ktorého zamestnáva podľa § 23a ods. 1 písm. u), ubytovanie, ktoré spĺňa minimálne požiadavky podľa osobitného predpisu (§ 62 písm. f) zákona č. 355/2007 Z. z. o ochrane, podpore a rozvoji verejného zdravia), najmenej na obdobie zamestnania.
v prípade bodu 4 sa definujú ďalšie kategórie zamestnania štátnych príslušníkov tretích krajín, ktorí pôsobia na území SR na základe mobility z iného členského štátu:
a) v rámci vnútropodnikového presunu,
b) vykonávajú výskum a vývoj na základe dohody o hosťovaní alebo ich pedagogická činnosť nepresiahne celkovo 50 dní v kalendárnom roku,
c) študenti vysokej školy ak ich výkon práce u všetkých zamestnávateľov nepresiahne 20 hodín týždenne alebo tomu zodpovedajúci počet dní alebo mesiacov za rok,
v prípade štátneho príslušníka tretej krajiny, ktorý nepodlieha vízovej povinnosti podľa osobitného predpisu, vyslaného podľa § 23a ods. 1 písm. w), prílohou k formuláru informačnej karty (Príloha č. 9) je aj:
a) potvrdenie vydané ubytovacím zariadením o poskytnutí ubytovania počas obdobia, kedy je plánovaný výkon práce,
b) kópiu Rozhodnutia Regionálneho úradu verejného zdravotníctva, že ubytovacie zariadenie spĺňa hygienické požiadavky v zmysle vyhlášky MZ SR č. 259/2008 Z. z.,
c) kópia osvedčenia o uplatniteľných právnych predpisoch, ak bolo poskytnuté,
d) kópia dokladu o pobyte na území členského štátu, v ktorom štátny príslušník tretej krajiny bežne pracuje, ak sa povolenie na pobyt vyžaduje podľa právnych predpisov štátu, z ktorého je vyslaný
Informujúca organizácia (tuzemská právnická osoba alebo tuzemská fyzická osoba, ktorá uzatvorila zmluvu so zahraničnou právnickou osobou alebo so zahraničnou fyzickou osobou, na ktorej základe sú k nej vysielaní zamestnanci zahraničného zamestnávateľa vykonávať prácu na území Slovenskej republiky) je povinná zabezpečiť štátnym príslušníkom tretej krajiny, ktorí sú k nej vyslaní podľa § 23a ods. 1 písm. w), ubytovanie, ktoré spĺňa minimálne požiadavky podľa osobitného predpisu (§ 62 písm. f) zákona č. 355/2007 Z. z. o ochrane, podpore a rozvoji verejného zdravia), najmenej na predpokladané obdobie vyslania.
V prípade vyslania štátneho príslušníka tretej krajiny zamestnávateľom z iného členského štátu v rámci poskytovania služieb zabezpečených týmto zamestnávateľom má príjemca služby povinnosť informovať príslušný úrad práce, sociálnych vecí a rodiny do 7 pracovných dní na predpísanom formulári (Priloha č.9). Príslušným úradom práce bude úrad podľa miesta výkonu práce, a to aj v prípade viac miest výkonu práce, t.j. na každé miesto výkonu sa podáva formulár zvlášť.
- kópia formulára A1, ak je vyslaný zamestnanec sociálne poistený v inom členskom štáte,
- kópia dokladu o pobyte (ak štátny príslušník tretej krajiny nemá pobyt v SR, tak o pobyte v členskom štáte, kde má zamestnanie),
- potvrdenie vydané ubytovacím zariadením o poskytnutí ubytovania počas obdobia, kedy je plánovaný výkon práce,
- kópia Rozhodnutia Regionálneho úradu verejného zdravotníctva, že ubytovacie zariadenie spĺňa hygienické požiadavky v zmysle vyhlášky MZ.
Príloha č. 3 – Žiadosť o predĺženie povolenia na zamestnanie/sezónne zamestnanie
Príloha č. 8 - Formulár IK v prípade zamestnania alebo vyslania občana EÚ
Príloha č. 9 - Formulár IK v prípade zamestnania alebo vyslania štátneho príslušníka tretej krajiny
Príloha č.10 – Čestné vyhlásenie zamestnávateľa (splnenie podmienok podľa § 70 ods. 7 zákona o službách zamestnanosti)
Príloha č.11 – Čestné vyhlásenie zamestnávateľa (splnenie podmienky podľa § 21b ods. 6 zákona o službách zamestnanosti)
V prípade sezónneho zamestnania na ktoré má zamestnávateľ zámer prijať štátneho príslušníka tretej krajiny má zamestnávateľ povinnosť oznámiť úradu práce, sociálnych vecí a rodiny voľné pracovné miesto, a to najmenej 15 pracovných dní pred podaním žiadosti o povolenie na zamestnanie alebo 20 pracovných dní pred podaním žiadosti o prechodný pobyt na účel zamestnania. V prípade predĺženia povolenia na zamestnanie má zamestnávateľ povinnosť oznámiť úradu práce, sociálnych vecí a rodiny voľné pracovné miesto najmenej 10 pracovných dní pred podaním žiadosti o predĺženie povolenia na zamestnanie.
- kópiu Rozhodnutia Regionálneho úradu verejného zdravotníctva, že ubytovacie zariadenie spĺňa hygienické požiadavky v zmysle vyhlášky MZ SR č. 259/2008 Z. z.
Zákonom č. 353/2015 Z. z. sa menia a dopĺňajú od 1.1.2016 niektoré ustanovenia zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“), týkajúce sa zamestnávania štátnych príslušníkov tretích krajín. Konkrétne ide zmenu časového obdobia na aké sa vydáva potvrdenie o možnosti obsadenia voľného pracovného miesta (ďalej len „VPM“) a obdobie na aké sa udeľuje povolenie na zamestnanie (§ 21b ods. 7 písm. d), § 23 ods. 4 zákona o službách zamestnanosti). Uvedené ustanovenia umožňujú vydať súhlas s obsadením VPM, resp. udeliť povolenie na zamestnanie na obdobie, počas ktorého by malo zamestnanie trvať, najviac však na dva roky alebo najviac na päť rokov, ak to ustanovuje medzinárodná zmluva, ktorou je Slovenská republika viazaná, ak jej niet, ak je zaručená vzájomnosť.

References: § 23
 § 23
 § 22
 § 12
 § 23
 § 23
 § 23
 § 70
 § 21
 § 23